**Turistička zajednica općine Baška** / Baška Municipal Tourism Office

Kralja Zvonimira 114, HR-51523 Baška, tel. .+385 51 856 817 /fax.+385 51 856 544 ; [info@visitbaska.hr](mailto:info@visitbaska.hr) ; [www.visitbaska.hr](http://www.visitbaska.hr)

Baška, 08.02.2021.

INFORMACIJE ZA OSOBE KOJE PRUŽAJU USLUGE SMJEŠTAJA U

DOMAĆINSTVU / IZNAJMLJIVAČE

S PODRUČJA OPĆINE BAŠKA

Kutak za iznajmljivače pripremljen je za sve članove Turističke zajednice općine Baška kako bi na jednom mjestu došli do svih informacija vezanih za svoje poslovanje, do važećih zakona i propisa te naputaka Ministarstva turizma, HTZ-a i TZO Baška.

Upute su informativnog karaktera, a u njima se nalaze izvadci zakona. Zakone je moguće pronaći na Internet stranicama Narodnih novina [www.nn.hr](http://www.nn.hr/) ili na stranicama Ministarstva turizma/propisi [www.mint.hr](http://www.mint.hr/).

Ujedno obavještavamo iznajmljivače koji žele samostalno iznajmljivati (bez posredovanja lokalne turističke agencije) i voditi knjige da su dužni samostalno **pratiti zakonske promjene** vezane za pružanje usluga smještaja u domaćinstvu te vođenje knjiga.

Za sva dodatna pitanja možete nas kontaktirati u Turističkoj zajednici općine Baška, na adresi Kralja Zvonimira 114, 51 523 Baška, tel: 051/856-817 , fax: 051/856-544, e mail: info@visitbaska.hr

1. **VAŽNE INFORMACIJE VEZANE ZA TURISTIČKU PRISTOJBU**

**TURISTIČKA PRISTOJBA ZA 2021. GODINU NA PODRUČJU OPĆINE BAŠKA**

Sukladno odredbi članka 15. Stavka 1. Zakona o turističkoj pristojbi (Narodne novine broj 52/19), članka 1. stavka 2. Pravilnika o najnižem i najvišem iznosu turističke pristojbe (Narodne novine broj 71/2019) te Zaključka Primorsko-goranske županije, Županijske skupštine Klasa: 021-04/19-01/8 Urbroj: 2170/1-01-01/5-19-14 od 12. prosinca 2019. godine, primjenjuje se od 01.01.2021. godine.

**TURISTIČKA PRISTOJBA U KUNAMA PO OSOBI I NOĆENJU**

**(za pravne osobe i fizičke osobe obrtnike koje pružaju usluge noćenja u smještajnom objektu):**

|  |  |  |
| --- | --- | --- |
| Razdoblje | 01.04. do 30.09. | Ostalo razdoblje |
| OPĆINA BAŠKA  (Baška, Jurandvor, Batomalj, Draga Bašćanska) | 10,00 kn | 7,00 kn |

*Smještajni objekt je svaki objekt u kojem usluge smještaja pružaju pravne i fizičke osobe koje obavljaju ugostiteljsku djelatnost sukladno posebnim propisima kojim se uređuju obavljanje ugostiteljskih djelatnosti.*

**Obveznici plaćanja turističke pristojbe – Zakon o turističkoj pristojbi (NN 52/2019)**

**Članak 4. - Turističku pristojbu plaćaju:**

1. osobe koje u jedinici lokalne samouprave (u daljnjem tekstu: općini ili gradu) u kojem nemaju prebivalište koriste uslugu smještaja u smještajnom objektu u kojem se obavlja ugostiteljska djelatnost
2. putnici koji koriste uslugu noćenja na plovnom objektu nautičkog turizma (čarter, cruising)
3. osobe koje pružaju usluge smještaja u domaćinstvu i seljačkom domaćinstvu
4. vlasnik kuće ili stana za odmor u turističkoj općini ili gradu, koji nije smještajni objekt, za sebe i sve osobe koje noće u toj kući ili stanu
5. vlasnik plovila, koje nije plovni objekt nautičkog turizma, za sebe i sve osobe koje noće na tom plovilu u turističke svrhe

**- Turističku pristojbu ne plaćaju:**

1. **djeca do dvanaest godina starosti,**

* *utvrđuje se odgovarajućim identifikacijskim dokumentom (osobna iskaznica, putovnica, zdravstvena iskaznica), a ako to nije moguće neposrednom izjavom roditelja ili pratitelja*
* *u slučaju kada ne postoji identifikacijski dokument djeteta, u polja predviđena za upis podataka o identifikacijskom dokumentu upisuje se identifikacijski dokument jednog od roditelja, skrbnika ili treće osobe koja je pratitelj djeteta*

1. **osobe s invaliditetom od 70% i većim i jedan pratitelj,**

* *utvrđuje se odgovarajućim dokumentom (invalidska iskaznica, rješenje o invaliditetu, iskaznica o pripadnosti relevantnom udruženju osoba s invaliditetom, relevantna medicinska dokumentacija/rješenje)*
* *fizička osoba koju osoba s invaliditetom odredi kao pratitelja, odnosno u slučaju kad osoba s invaliditetom nema poslovnu sposobnost, fizička osoba koju je kao pratitelja osobe s invaliditetom odredio zakonski zastupnik ili skrbnik osobe s invaliditetom*

1. **osobe koje zbog potrebe rada ili obavljanja poslova koriste uslugu smještaja,**

* *kao dokaz o oslobođenju od plaćanja boravišne pristojbe potrebno je predočiti dokumente kojima se dokazuje promjena mjesta prebivališta kao i ugovor o radu iz kojeg će biti vidljivo da se radi o radu koji se obavlja u mjestu različitom od mjesta prebivališta radnika.*

*Osobama koje zbog potrebe rada ili obavljanja poslova koriste uslugu smještaja smatraju se sve osobe koje nemaju prebivalište u općini ili gradu u kojem rade na temelju radnog odnosa na određeno ili neodređeno vrijeme, osobe koje obavljaju povremene ili sezonske poslove ili poslove na temelju studentskog/učeničkog ugovora ili ugovora o učeničkoj/studentskoj praksi u općini ili gradu u kojem nemaju prebivalište.*

1. **profesionalni članovi posade na čarterskim plovilima i brodovima za višednevna kružna putovanja**
2. **sudionici školskih paket-aranžmana (paušalnih putovanja) odobrenih od strane školske ustanove,**

* *utvrđuje se na temelju popisa koji sastavlja školska ustanova ili turistička agencija obuhvaća učenike te predstavnike školske ustanove zadužene za pratnju učenicima, kao i turističke pratitelje te turističke vodiče*

1. **osobe koje uslugu noćenja koriste u sklopu ostvarivanja programa socijalne skrbi,**

* *utvrđuje se na temelju odgovarajućih rješenja, potvrda i sl.*

1. **studenti i đaci koji nemaju prebivalište u općini ili gradu u kojem se školuju kada borave u smještajnom objektu u toj općini ili gradu**

* *utvrđuje se na temelju dokaza o prijavljenom prebivalištu (osobna iskaznica, potvrda o prebivalištu i sl.) i odgovarajućeg dokaza o statusu đaka ili studenta (potvrda školske ustanove, studentska iskaznica, indeks i dr.)*

**Članak 6. - Turističku pristojbu umanjenu za 50 % plaćaju:**

1. osobe od navršenih 12 - 18 godina starosti,
2. osobe od 29 godina starosti, koje su članovi međunarodnih omladinskih organizacija, kada koriste usluge noćenja u omladinskim objektima za smještaj koji su uključeni u međunarodnu mrežu omladinskih objekata za smještaj (Hosteling International).
3. **OPĆE UPUTE ZA PRUŽANJE USLUGA SMJEŠTAJA U DOMAĆINSTVU - IZNAJMLJIVAČE**

**Članak 16. Zakona o turističkoj pristojbi (NN 52/19) određuje način plaćanja boravišne pristojbe za iznajmljivače.**

Osobe koje pružaju usluge smještaja u domaćinstvu plaćaju godišnji paušalni iznos boravišne pristojbe za svaki krevet (osnovni i pomoćni) koji se koristi za pružanje usluga smještaja sukladno propisima o pružanju usluga smještaja.

Iznimno, iznajmljivači koji turističku pristojbu naplaćuju istodobno s naplatom pružene usluge (smještajni objekt u kojem se obavlja ugostiteljska djelatnost, NN 52/19, članak 9., članak 16., članak 17.) dužni su turističku pristojbu uplatiti 1. i 15. u mjesecu na ž.r. TZO Baška: IBAN: HR9110010051700804747, model: 67 poziv na broj: OIB + šifra objekta iz eVisitora

Turistička pristojba za osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu iznosi:

|  |  |  |
| --- | --- | --- |
| OPĆINA BAŠKA  (Baška, Jurandvor, Batomalj, Draga Bašćanska) | **Smještaj u domaćinstvu**   * **po glavnom i pomoćnom krevetu**   Članak 12. Zakona o turističkoj pristojbi (N/N 52/19) | **Smještaj na obiteljskom poljoprivrednom gospodarstvu**   * **po glavnom i pomoćnom krevetu**   Članak 12. Zakona o turističkoj pristojbi (N/N 52/19) |
| Godišnji paušalni iznos turističke pristojbe (u kunama) | 350,00 kn | 200,00 kn |

(Osobe iz članka 12. Zakona o turističkoj pristojbi mogu uplatiti jednokratno u punom iznosu do 31. srpnja tekuće godine ili u tri jednaka obroka, s tim da prvi obrok dospijeva 31. srpnja, drugi 31. kolovoza, treći 30. rujna tekuće godine, a zaduženja iznajmljivač prati unutar aplikacije eVisitor i uplatnice ispisuju iz iste aplikacije.)

Osobe iz članka 12. Zakona o turističkoj pristojbi mogu uplatiti jednokratno u punom iznosu do 31. srpnja tekuće godine ili u tri jednaka obroka, s tim da prvi obrok dospijeva 31. srpnja, drugi 31. kolovoza, treći 30. rujna tekuće godine, a zaduženja iznajmljivač prati unutar aplikacije eVisitor i uplatnice ispisuje iz iste aplikacije.

**Turistička zajednica nema obvezu slati uplatnice na kućnu adresu.**

**Iznajmljivači koji nisu odjavili djelatnost do kraja 2020. godine, platiti će godišnji paušal turističke pristojbe za 2021. u cijelosti za maksimalni kapacitet utvrđen rješenjem.**

**Ukoliko iznajmljivač želi smanjiti broj** **kreveta ili izvršiti odjavu djelatnosti, najbolje bi bilo da to učini do kraja 2021. godine (31.12.2021.) kako u idućoj ne bi morao platiti paušal turističke pristojbe u punom iznosu za maksimalan broj kreveta (uključujući i pomoćne) kojeg trenutno nudi gostima.**

**Za odjavu kapaciteta ili promjenu broja kreveta nadležan je**

**Ured za gospodarstvo**

**Trg bana Jelačića 3**

**HR- 51 500 Krk**

**Tel: +385 (0)51 354 353**

**Ugostiteljskim uslugama u domaćinstvu smatraju se:**

1. usluga smještaja u sobi, apartmanu i kući za odmor, kojih je iznajmljivač vlasnik, do najviše 10 soba, odnosno 20 kreveta, u koji broj se ne ubrajaju pomoćni kreveti. (NN 85/15)
2. usluga smještaja u kampu i/ili kamp-odmorištu, organiziranom na zemljištu kojega je iznajmljivač vlasnik, s ukupno najviše 10 smještajnih jedinica, odnosno za 30 gostiju istodobno, u koje se ne ubrajaju djeca u dobi do 12 godina starosti (NN 85/15)
3. usluge doručka, polupansiona ili pansiona gostima kojima iznajmljivač pruža usluge smještaja u sobi, apartmanu i kući za odmor.
4. **OSOBE KOJE PRUŽAJU USLUGE SMJEŠTAJA U DOMAĆINSTVU OBVEZNE SU:**
   * **Ishoditi rješenje o odobrenju za pružanje ugostiteljskih usluga u domaćinstvu** kod Ureda državne uprave u Primorsko-goranskoj županija – Služba za gospodarstvo – Krk, Trg Bana Jelačića 3,51 500 Krk, tel. 051/ 354-354, faks 051/354-357 e-mail: [ispostava.krk@udu-pgz.hr](mailto:ispostava.krk@udu-pgz.hr)
   * **Tko i kada mora provesti rekategorizaciju**

Uskladiti se moraju samo oni objekti koji su ishodili rješenje o odobrenju za pružanje ugostiteljskih usluga smještaja u domaćinstvu do 01.09.2007. g. sa sada važećim Pravilnikom o razvrstavanju i kategorizaciji objekata.

Rokovi usklađivanja rješenja iznajmljivača ishođenih prije 01.09.2007. s važećim Zakonom i Pravilnikom se produžuju, pa tako iznajmljivači koji žele zadržati oznaku kategorizacije (zvjezdice) trebaju podnijeti zahtjev za izdavanje novog rješenja do:

* 08.04.2022. – ako su rješenja ishodili do 31.12.2000.
* 08.04.2023. – ako su rješenja ishodili u razdoblju od 01.01.2001. – 31.12.2004.
* 08.04.2024. – ako su rješenja ishodili poslije 31.12.2004.

od stupanja na snagu Zakon o izmjenama i dopunama zakona o ugostiteljskoj djelatnosti N.N. 42./20 od 08.04.2020. godine

**3.1. Istaknuti standardiziranu ploču,** s oznakom vrste i kategorije objekta, utvrđene rješenjem nadležnog ureda i vidno je istaknuti na ulazu u objekt ili neposrednoj blizini, a koju je potrebno naručiti izravno od proizvođača koji ima suglasnost Ministarstva za turizam.

Proizvođaču je potrebno poslati:

* Kopiju uplatnice
* Kopiju rješenja o kategorizaciji
* Točnu adresu na koju treba isporučiti ploču

Proizvođači koji imaju suglasnost Ministarstva:

1. Kordun - marketing d.o.o. (Matka Laginje 10, 47000 Karlovac; tel: 047 645 561 ; e-mail: prodaja-lav@kordun.hr)
2. Jaguar d.o.o. (Hrvojeva 6, 21000 Split; tel: 021 343 888 ; e-mail: jaguarst6@gmail.com) za ploče: 1. Hotel; 2. Depandansa hotela; 3. Integralni hotel - Udruženi; 4. Difuzni hotel; 5. Soba u domaćinstvu; 6. Apartman u domaćinstvu; 7. Studio apartman u domaćinstvu; 8. Kuća za odmor u domaćinstvu; 9. Kamp u domaćinstvu; 10. Kamp (Republika Hrvatska Ministarstvo turizma); 11. Sobe (Republika Hrvatska Ministarstvo turizma) 12. Turističko naselje; 13. Pansion komfor; 14. Apartman (Republika Hrvatska Ministarstvo turizma); 15. Studio apartman (Republika Hrvatska Ministarstvo turizma); 16. Kamp odmorište (Republika Hrvatska Ministarstvo turizma); 17. Kuća za odmor (Republika Hrvatska Ministarstvo turizma); 18. Spa; 19. Kamp naselje; 20. Kampiralište; 21. Turistički apartmani; 22. Bike; 23. Congress; 24. Meetings
3. Binar d.o.o. (Livanjska 12, 21000 Split; tel: 021 344 442 ; e-mail: binar@st.htnet.hr za ploče: 1. Apartman u domaćinstvu; 2. Studio apartman u domaćinstvu; 3. Sobe u domaćinstvu; 4. Kuća za odmor u domaćinstvu; 5. Apartman (Republika Hrvatska Ministarstvo turizma); 6. Studio apartman (Republika Hrvatska Ministarstvo turizma)
4. Robi, obrt za usluge reklamiranja i pranje automobila, vl. Vesela Mikić (Put Nina 129a, 23000 Zadar; tel: 023 220 655 ; e-mail: reklame.mikic@gmail.com za ploče: 1. Apartman u domaćinstvu; 2. Soba u domaćinstvu; 3. Kamp u domaćinstvu;  4. Sobe (Republika Hrvatska Ministarstvo turizma); 5. Kuća za odmor (Republika Hrvatska Ministarstvo turizma);  6. Apartman (Republika Hrvatska Ministarstvo turizma); 7. Studio apartman (Republika Hrvatska Ministarstvo turizma)
5. Greis d.o.o. (Most Raša b.b., 52223 Raša; tel: 052/875-022, mobitel: 091/1852-287; e-mail: tiskara.greis@gmail.com) za ploče - za objekte u kojima se pružaju usluge u domaćinstvu: 1. Apartman; 2. Studio apartman; 3. Soba; 4. Kuća za odmor; za objekte iz skupine „Ostali“ objekti – 1. Apartman, 2. Soba, 3. Kuća za odmor; za ploče za objekte iz skupine „Hoteli“ : 1. Hotel
6. Negras d.o.o. (Županićeva 6, 52440 Poreč; tel: 052/431-046; 091/1904 965; 091/5230 380; e-mail: info.negras@gmail.com): za ploče za smještajne objekte u domaćinstvu: 1. Apartman, 2. Studio apartman, 3. Soba 4. Kuća za odmor

**3.2. Istaknuti cjenik usluga**

Cjenici iznajmljivači sastavljaju samostalno. U TZO Baška se može podignuti informativni cjenik.

U svakom objektu (sobi, apartmanu, kući za odmor, kampu) potrebno je istaknuti naznaku vrste i kategorije objekta, cijene usluga koje se nude, (izraženu isključivo u kunama, ali u zagradi pored cijene u kunama zbog informacije gostima možete cijenu izraziti u Eurima), informaciju o plaćanju boravišne pristojbe, iznos ekološke pristojbe te se pridržavati navedenih cijena.

Obveznici plaćanja godišnjeg paušalnog iznosa boravišne pristojbe u cjeniku ne ističu iznos boravišne pristojbe, već se piše napomena da je turistička pristojba uračunata u cijenu usluge smještaja.

Cjenik smještajne jedinice treba biti na hrvatskom i najmanje na engleskom jeziku.

Od 1. 1. 2007. godine više nije propisana obveza ovjere cjenika ugostiteljskih usluga.

Cjenik treba sadržavati slijedeće elemente:

1. Mjesto izdavanja, broj računa, datum izdavanja
2. Ime (naziv), adresa i OIB
3. Vrstu i količinu proizvoda i usluga koje ste pružili / prodali
4. Cijena usluga
5. Iznos PDV-a, ako ste u sustavu PDV-a, ili navesti (PDV nije obračunat prema čl. 90. Str. 2 zakona o PDV)
6. Iznos popusta (ukoliko ste ga odobrili)
7. Ukupan iznos za platiti
8. Visinu paušalne boravišne pristojbe po osnovnom krevetu i razred naselja (ukoliko ste „paušalac“
9. Datum od kada je važeći cjenik
10. Potpis

Iznajmljivači koji turističku pristojbu plaćaju po ostvarenom noćenju u cjeniku moraju posebno istaknuti cijenu smještaja te cijenu boravišne pristojbe (odvojeno) u terminima koji su propisani.

Iznajmljivač koji osim usluge smještaja gostima pruža usluge doručka, polupansiona ili pansiona, dužan je utvrditi normative namirnica, pića i napitaka za pojedino jelo, piće i napitak i pružiti usluge po utvrđenim normativima te na zahtjev normativ predočiti gostu.

**3.3**. **Vršiti prijavu i odjavu gostiju putem web aplikacije eVisitor**

Od 2016. godine uvedena je digitalna platforma za prijavu i odjavu gostiju kao **jedini mogući način prijave**. Za pristup aplikaciji potrebno se javiti u Turistički ured uz predočenje osobne iskaznice, *rješenje o odobrenju za pružanje ugostiteljskih usluga u domaćinstvu i* potpisanog zahtjeva za upis u eVisitor. Iznajmljivač dobiva korisničko ime i lozinka za korištenje aplikacije.

Obveza prijave i odjave gostiju je unutar 24 sata od dolaska odnosno odlaska gostiju.

**3.4.** **Utvrditi kućni red** i istaknuti ga u svim sobama i apartmanima. Ukoliko nemate kućni red, možete ga podignuti u našem Turističko informativnom centru TZO Baška.

**3.5. Omogućiti korisniku uslugu podnošenja pisanih prigovora** u objektu i bez odgađanja pisanim putem potvrditi njegov primitak te omogućiti gostu podnošenje pisanog prigovora putem pošte, telefaksa ili elektroničke pošte.

Potrebno je u objektu vidljivo istaknuti obavijest o načinu podnošenja pisanog prigovora (na hrvatskom i jednom stranom jeziku) i u pisanom obliku odgovoriti na prigovor u roku od 15 dana od dana zaprimljenog prigovora te voditi i čuvati evidenciju prigovora gostiju godinu dana od dana primitka pisanog prigovora, a sukladno posebnom propisu kojim je uređena zaštita potrošača (NN 41/14, članak 10.)

**3.6. Imati kutiju prve pomoći**

Iznajmljivači su dužni u svakom objektu imati kutiju prve pomoći dostupnu svim gostima iz smještajnih jedinica (etažni ormarić ili u smještajnoj jedinici).

**3.7. Istaknuti Evakuacijski plan**

Obveza je posjedovanja evakuacijskog plana svake smještajne jedinice (tlocrt prostora sa označenim izlaznim vratima)

Evakuacijski plan možete nacrtati vlastoručno ili preslikati sa Vaše projektne dokumentacije objekta. Važno je da iz svake od smještajnih jedinica /sobe ili apartmana/ posebnom bojom nacrtate strelicu koja označava put za izlazak u slučaju požara.

**3.8. Obavijest o zabrani konzumiranja alkohola osobama mlađim od 18 godina** (obvezan je za objekte koji pružaju uslugu hrane i pića u što se računa i doručak). To je u pravilu natpis na hrvatskom i jednom stranom jeziku i naljepnica koja označava zabranu konzumacije alkohola osobama mlađim od 18 godina.

**3.9.** Domaćini koji pružaju uslugu doručka, ali i polupansiona, pansiona moraju imati i dalje **„sanitarnu knjižicu“ (pregled na kliconoštvo)** i izrađen normativ te izraženu cijenu obroka ili ukupne usluge u cjeniku.

**3.10. RTV pretplata**

Zakon o Hrvatskoj radioteleviziji od 8. prosinca 2010. godine, („Narodne novine“ 137/10) propisuje člankom 34. stavkom 8. da pravne i fizičke osobe koje obavljaju ugostiteljsku djelatnost, plaćanjem mjesečne pristojbe za jedan prijemnik u ugostiteljskom objektu stječu pravo korištenja triju dodatnih prijemnika u istom ugostiteljskom objektu bez plaćanja mjesečne pristojbe.

**3.11. Pečat**

Privatni iznajmljivač koji je registriran kao fizička osoba, (dakle nije tvrtka ili obrt), po Zakonu nije dužan imati pečat. Ukoliko želi imati pečat, iznajmljivač ga može napraviti. Tvrtka koja izdaje pečate tražiti će službeno Rješenje na uvid.

**3.12. Osiguranje gostiju**

Za iznajmljivače ne postoji zakonska obveza za osiguranje gostiju od posljedica nesretnog slučaja. Uputno je goste osigurati od posljedica nesretnog slučaja. U tom slučaju, ne propustite gostima napomenuti da su osigurani od posljedica nesretnog slučaja ukoliko se kojim slučajem desi, što će kod gosta ostaviti dojam profesionalnosti i brige od strane vlasnika i domaćina.

**4. OBVEZA VOĐENJA POSLOVNIH KNJIGA:**

* 1. **Popis turista**

Uspostavom sustava eVisitor, od 1. siječnja 2016. (Pravilnik o načinu vođenja popisa turista te o obliku i sadržaju obrasca prijave turista turističkoj zajednici, ([NN 126/15),](http://narodne-novine.nn.hr/clanci/sluzbeni/full/2015_11_126_2395.html) popisom gostiju smatra se i popis turista.

Ukoliko ste u eVisitor upisali sve osobe kojima ste pružili ugostiteljske usluge smještaja u svom domaćinstvu ili na obiteljskom poljoprivrednom gospodarstvu, bez obzira jesu li te osobe obveznici plaćanja boravišne pristojbe ili nisu (npr. djeca do 12 godina starosti, osobe s invaliditetom od minimalno 70% s jednim pratiteljem, sezonski radnici, osobe na pomoćnim krevetima, dnevni odmor i dr.) niste dužni voditi i popis gostiju u obliku uvezane knjige ili u elektroničkom obliku (Pravilnik o obliku, sadržaju i načinu vođenja knjige gostiju i popisa gostiju, [NN 140/15);](http://narodne-novine.nn.hr/clanci/sluzbeni/full/2015_12_140_2613.html)

Međutim, ukoliko u sustav eVisitor niste upisali sve osobe kojima ste pružili ugostiteljske usluge smještaja, tada ste dužni te osobe upisati u popis gostiju (Pravilnik o obliku, sadržaju i načinu vođenja knjige gostiju i popisa gostiju, [NN 140/15, članak 4. i 5.);](http://narodne-novine.nn.hr/clanci/sluzbeni/full/2015_12_140_2613.html)

**4.2. Račun**

Iznajmljivač je dužan gostu izdati račun. Račun mora sadržavati naziv, adresu i OIB nositelja rješenja, datum izdavanja, broj računa, jediničnu cijenu pomnoženu s brojem dana boravka. Ukoliko je odobren eventualni popust on mora biti naveden na računu. Račun se izdaje u najmanje 2 primjerka, od kojeg jedan ide korisniku usluga, a drugi zadržava pružatelj usluga. Račun mora biti točan, neizbrisiv, jasan, vidljiv i čitljiv u papirnatom ili elektroničkom obliku. U računu za pružene usluge smještaja obveznici plaćanja paušalnog iznosa boravišne pristojbe ne navode iznos boravišne pristojbe.

Kopija računa je isprava za knjiženje u Evidenciji o prometu koju iznajmljivač treba voditi, a temeljem koje se vrši izračun turističke članarine.

* 1. **Evidencija prometa**

Svaki iznajmljivač dužan je voditi posebnu knjigu EVIDENCIJA PROMETA, koja se može kupiti u papirnicama, i u koju se upisuju svi izdani i naplaćeni računi i to kronološki prema datumu izdavanja. Ova knjiga se zaključuje na kraju svake kalendarske godine, i poslužit će Vam kao evidencija za utvrđivanje osnovice za plaćanje turističke članarine.

* 1. **Normativi**

Ukoliko iznajmljivač pruža usluge prehrane, dužan je utvrditi normative namirnica, pića i napitaka za pojedino jelo, piće i napitak.

**5. FINANCIJSKE OBVEZE**

**5.1. UPLATA TURISTIČKE PRISTOJBE**

Turistička pristojba plaća se u paušalnom iznosu (sva naselja općine Baška) po glavnom i pomoćnom ležaju te ne ovisi o broju ostvarenih dolazaka ni noćenja. Kroz web aplikaciju eVisitor vodi se evidencija naplate boravišne pristojbe u 3 rate, s rokovima dospijeća 31.07., 31.08. i 30.09. tekuće godine. Vrijedi samo za pružanje ugostiteljskih usluga iznajmljivača u domaćinstvu.

**Uplatnica dolazi unutar sustava eVisitor -> Financije.**

**5.2. VISINA TURISTIČKE ČLANARINE ZA 2021. GODINU**

Prema novom Pravilniku o godišnjem paušalnom iznosu članarine za osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu i o obrascima TZ za plaćanja članarine turističkoj zajednici (“Narodne novine, broj 14/20”).

U nastavku slijedi nekoliko natuknica o turističkoj članarini u 2021. godinu.

* **VISINA GODIŠNJEG PAUŠALNOG IZNOSA**

Visina godišnjeg paušalnog iznosa članarine koju plaća osoba koja pruža ugostiteljske usluge u domaćinstvu ili na obiteljskom poljoprivrednom gospodarstvu ovisi o broju kreveta u sobi, apartmanu ili kući za odmor i broju smještajnih jedinica u kampu i kamp-odmorištu, odnosno prema kapacitetu u objektu za robinzonski smještaj, sukladno propisu kojim se uređuje obavljanje ugostiteljske djelatnosti i iznosi:

|  |  |
| --- | --- |
| OPĆINA BAŠKA (Baška, Jurandvor, Batomalj, Draga Bašćanska) | Smještaj u domaćinstvu |
| Godišnji paušalni iznos turističke članarine | Osnovni ležaj - 45,00 kn |
| Pomoćni ležaj 50% - (22,50 kn) |

Godišnji paušalni iznos članarine za osobe je umnožak najvećeg broja kreveta u sobi, apartmanu i kući za odmor, odnosno najvećeg broja smještajnih jedinica u kampu i kamp-odmorištu odnosno kapaciteta u objektu za robinzonski smještaj u prethodnoj godini, koji su utvrđeni Rješenjem o odobrenju za pružanje ugostiteljskih usluga u domaćinstvu ili na obiteljskom poljoprivrednom gospodarstvu i iznosa članarine za svaki krevet, odnosno smještajnu jedinicu u kampu i kamp-odmorištu, odnosno kapacitet u objektu za robinzonski smještaj.

* **ČLANARINA ZA POMOĆNE LEŽAJEVE**

Godišnji paušalni iznos članarine umanjuje se za 50%.

* **ROKOVI UPLATE**

Godišnji paušalni iznos članarine može se platiti jednokratno, do 31. srpnja tekuće godine ili u tri jednaka obroka, s time da prvi obrok dospijeva 31. srpnja, drugi 31. kolovoza, a treći 30. rujna tekuće godine.

* **OBRAZAC KOJI PODNOSE OSOBE KOJE PRUŽAJU UGOSTITELJSKE USLUGE U DOMAĆINSTVU ILI NA OBITELJSKOM POLJOPRIVREDNOM GOSPODARSTVU**

Osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu, dostavljaju nadležnoj Poreznoj upravi posebni ***Obrazac TZ 2*** koji je sastavni dio Pravilnika.

Fizičke osobe koje usluge pružaju na različitim mjestima (adresama) u okviru iste jedinice lokalne samouprave i/ili na mjestima u više jedinica lokalne samouprave, uz Obrazac TZ 2 podnose razradu po lokacijama u kojima pružaju usluge.

Fizička osoba koja pruža ugostiteljske usluge u domaćinstvu ili na obiteljskom poljoprivrednom gospodarstvu podnosi nadležnoj Poreznoj ispostavi Krk (Trg Bana J. Jelačića 5, HR -51500 Krk) posebni **Obrazac TZ2** do 15. siječnja tekuće godine, odnosno za razdoblje 01.01.2021 do 31.12.2021.

Fizičke osobe koje su u tekućoj godini ishodovali rješenje podnose Obrazac TZ2 u roku od 15 dana od izvršnosti rješenja o odobrenju za pružanje ugostiteljskih usluga, a godišnji paušalni iznos članarine plaćaju jednokratno do 31. prosinca tekuće godine.

**U nalogu za plaćanje koji iznajmljivač sam ispunjava upisuju se sljedeći podaci:**

**Primatelj: TURISTIČKA ČLANARINA BAŠKA**

**Broj računa primatelja - IBAN: HR9110010051700827154**

**Model: 67**

**Poziv na broj odobrenja: OIB iznajmljivača**

**Opis plaćanja: plaćanje turističke članarine za 202x. god.**

**5.3. UPLATA POREZA I PRIREZA**

**Iznajmljivači koji nisu u sustavu PDV-a plaćaju porez na dohodak od iznajmljivanja u godišnjem paušalnom iznosu po svakom registriranom krevetu, odnosno kamp jedinici**, propisano je Zakonomo porezu na dohodak i Pravilnikom o djelatnostima iznajmljivanja stanova, soba i postelja putnicima i turistima te organiziranja kampova koje će paušalno oporezivati, o visini paušalnog poreza i načinu plaćanja paušalnog poreza.

**Na dodatne (pomoćne) krevete paušalni porez se ne plaća.**

**Godišnji paušalni porez na dohodak i prirez porezu na dohodak utvrđuje se poreznim rješenjem** koje donosi nadležna ispostava područnog ureda Porezne uprave prema prebivalištu ili uobičajenom boravištu poreznog obveznika, a vrijedi i za sljedeće godine sve do donošenja novog rješenja. U rješenju je detaljno naveden i način plaćanja paušalnog poreza.

**Iznajmljivač je dužan prijaviti se u registar poreznih obveznika** (obrazac RPO-1) ispostavi područnogureda Porezne uprave nadležnoj prema mjestu prebivališta ili uobičajenog boravišta.

Radi evidencije u registru poreznih obveznika (dalje u tekstu: registar) poreznoj upravi dužni su se prijaviti:

* građani koji počinju s iznajmljivanjem i to u roku od 8 dana od dana izdavanja odobrenja za obavljanje djelatnosti radi upisa u registar;
* iznajmljivači kod kojih je došlo do promjene u broju osnovnih kreveta ili kamp-jedinica i to u roku od 8 dana od dana izdavanja novog odobrenja kojim se utvrđuje nastala promjena radi evidencije iste promjene u registru;
* građani koji prestanu s iznajmljivanjem i to u roku od 8 dana od dana izdavanja rješenja o prestanku obavljanja djelatnosti radi brisanja iz registra.

Obrazac RPO-1 preuzmite ovdje: [https://www.porezna-uprava.hr/HR\_obrasci/Documents/POREZ NA DOHODAK/RPO-1.pdf](https://www.porezna-uprava.hr/HR_obrasci/Documents/POREZ%20NA%20DOHODAK/RPO-1.pdf)

Prema odluci Općinskog vijeća Općine Baška od 15.01.2019. godine o visini paušalnog poreza na dohodak za djelatnost iznajmljivanja i smještaja propisano je slijedeće:

Visina paušalnog poreza na dohodak za djelatnost iznajmljivanja i smještaja u turizmu po krevetu poreznim obveznicima iz članka 7. Pravilnika koji djelatnost iznajmljivanja i smještaja u turizmu obavljaju na području Općine Baška.

**Visina paušalnog poreza po krevetu utvrđuje se, kako slijedi:**

* za naselje Baška u iznosu od 300,00 kuna
* za naselje Jurandvor u iznosu od 210,00 kuna
* za naselje Batomalj i Draga Bašćanska u iznosu od 150,00 kuna.

**5.4. UPLATA EKOLOŠKE PRISTOJBE**

Ekološku pristojbu sukladno Odluci o naplati ekološke takse (Službene novine PGŽ8/95, 26/95, 4/00,6/00) plaćaju osobe koje na području Općine Baška koriste usluge noćenja u smještajnim objektima u kojima se obavlja ugostiteljska ili turistička djelatnost, i to u razdoblju 01.05.- 30.09. u iznosu od 1,60 kn na noć.

Naplaćena se pristojba, umanjena za 10% naknade za obavljanje poslova naplate, uplaćuje svakih 7 dana na ž.r. Općine Baška - IBAN:HR24020061800800001, model 68

poziv na broj: 5789 – OIB.

Izvješće o naplaćenoj ekološkoj pristojbi dostavlja se mjesečno Općini Baška, u roku od 5 dana po isteku mjeseca za koje se izvješće dostavlja.

**5.5. PLAĆANJE PDV-a ZA POSREDNIČKE USLUGE**

Iznajmljivači koji posluju s poreznim obveznicima iz EU (putničke agencije, platforme za oglašavanje i sl.) obvezni su plaćati PDV na proviziju.

Obveza plaćanja PDV-a na provizije stranih agencija podrazumijeva posjedovanje PDV identifikacijskog broja što je sada propisano i Zakonom o ugostiteljskoj djelatnosti koji je stupio na snagu 17. studenoga 2018. godine.:

*Člankom 32. spomenutog*Zakona*, definirane su****obveze iznajmljivača****, gdje stavak 7.2. propisuje****obvezu isticanja PDV ID broja****:* "Prilikom oglašavanja i reklamiranja usluga i isticanja poruka u promidžbenim materijalima iznajmljivač smije koristiti samo oznaku propisane vrste te kategoriju i vrstu posebnog standarda objekta koja je utvrđena rješenjem nadležnog ureda, a prilikom oglašavanja i reklamiranja usluga s poreznim obveznicima iz Europske unije mora istaknuti **porezni broj**, odnosno PDV identifikacijski broj"*.*

**6. PRESTANAK VAŽENJA RJEŠENJA O ODOBRENJU:**

* + smrću iznajmljivača,
  + odjavom iznajmljivača danom navedenim u odjavi ili danom podnošenja odjave nadležnom uredu, ako je iznajmljivač u odjavi utvrdio datum unatrag,
  + ako iznajmljivač ne započne pružati usluge u roku od godine dana od dana konačnosti rješenja,
  + ako se utvrdi da je iznajmljivač, odnosno objekt u kojem se pružaju ugostiteljski usluge prestao ispunjavati neki od uvjeta navedenih u članku 33. stavku 2. Zakona o ugostiteljskoj djelatnosti koji se odnosi na njega,
  + ako je inspekcijskim nadzorom utvrđeno da nisu ispunjeni uvjeti propisani Zakonom, propisima donesenim na temelju Zakona o ugostiteljskoj djelatnosti, a utvrđeni nedostaci nisu otklonjeni u zadanom roku.

\*Potrebne knjige i obrasce pod točkama 4. i 5. možete nabaviti u Narodnim novinama ili u papirnicama.

1. **OSTALO**

**Časopis Apartman Plus**

Na stranicama [www.interligo.hr](http://www.interligo.hr/) moguće je pratiti online izdanje časopisa. Kod za aktivaciju možete zatražiti putem maila na adresu: [info@visitbaska.hr](mailto:info@visitbaska.hr)